text: Esbjerg sælger stortalent til Premier League-klub
  07 august 2018 kl. 09.05
  Esbjergs talentfulde offensivspiller, Anders Dreyer, skifter til Premier League-klubben Brighton & Hove Albion FC.
  23 mål i 48 førsteholdskampe er det blevet til for Anders Dreyer i Esbjerg-trøjen, hvilket bliver de sidste i denne omgang for det 20-årige stortalent fra Bramming.
  Anders Dreyer, fodboldspiller: " Det er super spændende og det er virkelig en drøm, der går i opfyldelse for mig, at jeg nu er Brighton-spiller og skal spille i Premier League. "
  
  Anders Dreyer fortsætter karrieren i Brighton & Hove Albion FC, der spiller i den engelske Premier League. Det oplyser Esbjerg fB.
  I sidste sæson i 1. division var han topscorer med 18 mål samt hattricket i playoff-kampen mod Silkeborg IF, der sendte Esbjerg fB tilbage i Superligaen. 
  Her har Anders Dreyer fortsat holdt niveauet og været en konstant trussel for modstanderne i de seneste fire Superligakampe, som han krydrede med et mål i lørdags.
  - Det er super spændende, og det er virkelig en drøm, der går i opfyldelse for mig, at jeg nu er Brighton-spiller og skal spille i Premier League. Jeg glæder mig til at komme i gang og møde spillerne og staben omkring klubben. Det er svært at forstå lige nu, men jeg glæder mig helt vildt, siger Anders Dreyer.
  